Luister in 3 minute: Minimum loon, SEB en ANC ondersoek Venezuela | Maroela Media
Foto: AFP Foto/Juan Barreto/Flickr.com
Die restaurantvereniging het sy misnoeë oor die nasionale minimum loon uitgespreek. Dié vereniging het gesê dit sal tot afleggings en netto verliese lei in 'n bedryf wat toenemend druk ervaar omdat verbruikersbesteding ingekort is.
Sipho Pityana, van Besigheidseenheid Suid-Afrika, en Sandile Zungu, hoof van die Swart Besigheidsraad, het mekaar gepak oor korrupsie, staatskaping en noue bande met pres. Cyril Ramaphosa. Pityana het gesê SEB is 'n blote dekmantel vir korrupsie.
Sakeliga meen 'n ondersoek na die beleid se meriete en koste is lank reeds broodnodig. Die organisasie het ook gewaarsku dat ondernemings nie die verhaal moet volg dat SEB-beleide net sleg uitgevoer is nie.
Suid-Afrika het ook 'n kommissie van hooggeplaaste ANC-lede na Venezuela gestuur. Sakeliga meen hulle sal 'n polities en ekonomies afgetakelde staat vind. 'n Eerlike ondersoek sal ook nie gevaarlike sosialistiese beleidstellings kan miskyk nie.
Du Plessis neem die kwessies verder onder die loep. Luister boaan hierdie berig na dié week se ontleding van sakenuus in 3 sake, 3 minute.
Ingryping deur die VSA het net een gevolg vir die inwoners van 'n land – chaos. Voorbeelde is onder meer Irak, Afghanistan, Libie, Egipte, Sirie en Ukraine.